אביטל ענבר

אביטל ענבר (נולד ב-29 בספטמבר 1944) הוא סופר, מתרגם, עתונאי ומבקר מסעדות ישראלי.

==ביוגרפיה==
אביטל ענבר נולד בתל אביב. הוריו, מרדכי (בורשטין), יליד אזור קייב ורחל לבית שילנסקי, ילידת קובנה, אנשי תרבות ודוברי שפות, חיו שנים רבות בצרפת והיו חדורים בתרבותה. אביו כתב ותרגם להנאתו פרוזה ושירה, בעיקר בצרפתית, ברוסית ובעברית, ומחזה פרי עטו נדפס בשם בדוי במוסף הספרות של העיתון דבר. סבו מצד אביו, לוי בורשטיין, היה אחד השותפים בספינת הסוחר העברית הראשונה, החלוץ, ששטה לאורך חופי המזרח התיכון בשנים 1919–1921, עד שטבעה מול חופי יפו, ושימשה גם "מכינה" ליורדי-ים מן היישוב.

ענבר למד בבית הספר אוליפנט (יהודה הלוי) בתל אביב. מגיל שלוש-עשרה ועד עשרים-ושש חי בצרפת, בכלל זה שנתיים במרסיי, שם למד צרפתית, ושנתיים באלג'יריה הצרפתית, שהייתה שרויה בעיצומה של מלחמת עצמאות שכללה טרור עירוני הן ערבי-לאומני והן של הימין הקיצוני הצרפתי. רשמים בלתי-אמצעיים עזים אלה משפיעים עד היום על השקפת עולמו בעניין הסכסוך היהודי-פלסטיני והעימות הפנים-ישראלי.

במרסיי ובעיקר בפאריס ספג את תרבות צרפת ואת רוחה, רכש את שפתה על בוריה, סיים את חוק לימודיו התיכוניים בגמנסיה של כי"ח (אליאנס) בפריז שניהל הוגה הדעות עמנואל לוינס, ושמע מפיו פילוסופיה. אחר כך עשה תואר במכון למדעי המדינה בפריז ולמד גם בפקולטה למשפטים וכלכלה. למחייתו עבד בשגרירות ישראל בפאריס, בתחומי הביטחון ואחר כך העיתונות, וכתב בצרפתית את עיתון השגרירות.

בשובו לישראל ב-1970 שימש כתב-חוץ של עיתונות צרפתית, בין היתר היומון קומבה, שאלבר קאמי ייסד עוד בתקופת ההתנגדות לכובש הנאצי. לימים עבד במטה למשק בשעת חירום במשרד הביטחון, הקים וניהל בבית ברל מכינה לסטודנטים יהודים מחו"ל, וניהל את לשכת-המסחר ישראל-אפריקה. במקביל שימש מתרגם רב-תחומי מצרפתית לעברית ומאנגלית לעברית ולצרפתית.

פעילויותיו בתחומי התרבות הצרפתית במשך עשרות שנים הן חוט השני של עשייתו, והן מבטאות יחס מורכב של אהבה ושנאה כלפי צרפת.

מ-1976 התמקד אביטל ענבר בתרגום ספרות יפה, ועד 1998 תרגם לעברית ממיטב הספרות הצרפתית, ומעט מאנגלית. נסע תדיר לפריז, להיפגש עם מו"לים ועם סופרים ולבחור כותרים לתרגום למען מו"לים ישראלים. התיידד עם דמויות מובילות בספרות הצרפתית, כמו מארגריט דיראס, ועם אמנים מובילים כמו איב מונטאן. ערך ב"מסדה" סדרת תרגום מוקדשת לספרות צרפת. יעץ לבתי הוצאה שונים בעניין ספרות צרפתית, ועיצב במידה רבה את נוף התרגום מצרפתית לעברית בשנות פעילותו. תרגם מספר ספרי קומיקס של אסטריקס מאת רנה גוסיני ואלבר אודרזו. ב-2006 חזר לתרגום. עד 2009 תרגם כ-120 כותרים. פעל רבות גם מעל דפי העיתונות לשיפור מעמד המתרגם ושכרו מול הוצאות הספרים.

על פועלו הספרותי ועל הפצת התרבות הצרפתית בישראל זכה בשני עיטורי כבוד מממשלתה – קצין במסדר האמנויות והספרות וקצין מסדר כפות הדקלים האקדמיות .

במשך שנים רבות, כעיתונאי עצמאי הכותב ברוב העיתונים, לצד כתיבה פוליטית וכלכלית, תחקירים וראיונות-עומק בעיתונים כגון דבר השבוע ומגזין גלובס, בנושאים ישראליים ובינלאומיים מגוונים – התעשיות הביטחוניות, החלל, החרם הערבי, הכלכלה הפלסטינית, אם להזכיר כמה מהם - פיתח פן קבוע של כתיבה על תענוגות החיים. התמחה בצרפת – פוליטיקה, כלכלה, תרבות, אמנות, חברה, גסטרונומיה ויין. לצורך פעילותו כמתרגם, כעיתונאי וכסופר ביקר בצרפת עשרות פעמים. התוודע לרוב השפים המובילים, למטבחים האזוריים והעיליים ולאזורי היין, והקדיש לנושאים אלה מאות כתבות. עשר שנות סיוריו הראשונות היו לספרו הראשון: "התענוגות של צרפת" (1997). במקביל הרחיב את מסעותיו העיתונאיים לדרום-אפריקה, איטליה, ספרד, ליטא, מדינות יוגוסלביה-לשעבר ועוד, וכתב עליהן משלל היבטים.

בכתיבתו העיתונאית וגם בספריו נתן לא פעם ביטוי לדעותיו כסוציאליסט והתנגד לפשיזם, לגזענות ולכפייה למיניה, וגם ליחסו הבלתי-מתפשר כלפי גרמניה "החדשה", שלא עברה דנציפיקציה, לא שילמה על פשעיה ואינה לוחמת בתופעות של נאו-נאציזם וגזענות. ענבר גם מפריד הפרדה ברורה בין אהבתו לתרבות צרפת ותענוגותיה להתנגדותו למדיניותה העוינת כלפי ישראל ולאנטישמיות הרווחת בה, אנטישמיות שנשיא צרפת בשעתו, סרקוזי, שידידותו לישראל אישית בטיבה ואינה משקפת את המדיניות המסורתית של ארצו לדעת ענבר, הכיר בה בפומבי. בעקבות כתיבתו נגד מדיניות צרפת בתחילת מלחמת המפרץ הראשונה, והחזרת עיטור כבוד שקיבל ממשלת צרפת, הוחרם בידי שלטונות צרפת – לרבות סירוב להעניק לו אשרה. וזאת עד לפנייתו של שר-החוץ שמעון פרס לשר החוץ הצרפתי רולאן דימא, שאין להחרים עיתונאי בגין דעותיו.

לימים יזם, כתב וערך כתב-עת עברי רב-תחומי ועצמאי בשיקוליו העיתונאיים בשם Ici la France, "כאן צרפת" שראה אור בשנים 1997–2000 כמוסף פרטי לא-פרסומי מטעם שגרירות צרפת והופץ על ידי עיתון הארץ. כתב עיתון עצמאי גם מטעם שגרירות דרום-אפריקה, וזאת רק אחרי ביקורו של הנשיא דה קלרק בישראל והתחייבותו לביטול האפרטהייד. לצורך כתיבתו נסע כמה פעמים לדרום אפריקה, סקר רבות מפניה לטוב ולרע, נפגש עם כמה מראשי השלטון הלבן ועם מנהיגי הרוב השחור לפלגיו – אך לא ויתר על הפן הנהנתני, יין, שכיות-חמדה תיירותיות ועוד.

ב-1995 ייסד יחד עם איש העסקים הישראלי-צרפתי ז'אן פרידמן את בית ההוצאה מדריכי יונתן בע"מ, שהיה בעל הזיכיון מטעם מדריך המסעדות והמלונות הצרפתי גו מיו להפקת מדריך דומה בישראל, וניהלו, תחילה כמדריך מסעדות ומלונות, ובשנים האחרונות כמדריך מסעדות בלבד. המדריך נסגר ב-2003 בעקבות האינתיפאדה השנייה והמיתון הכלכלי. זה היה המדריך המקצועי הראשון בישראל, שהוא כתבו וערכו אגב הפעלתו של צוות בודקים אנונימי שערך מאות בדיקות סמויות בשנה.

בשנים 1997–2023 כתב עשרה ספרי מסע סיפוריים, חווייתיים, נהנתניים, שתכליתם להסב אושר לקוראים ולנוסעים, ושאחדים מהם נקראים כרומאן פיקארסקי. הם מוקדשים לצרפת ואזוריה השונים, לדמויות ולאירועים. שני הראשונים היו רבי-מכר. פרקים מתוכם פורסמו בעיתונים ובאתרי אינטרנט רבים, והם משמשים מקורות לכתיבה על צרפת. כתבות רבות שכתב בשנים האחרונות על סיוריו במדינות התפרסמו באתרים כגון "זמן הרפואה", גורמה, גלובס ועוד. כמו כן כתב את "תמונות פאריסאיות", המוקדש בעיקר למפגשיו עם יוצרים בצרפת וליחסי צרפת, ישראל והיהודים.

כתיבתו, המבוססת על תחקירי-שטח מקיפים, מפגשים והתרחשויות, מעניקה לקורא נקודת-ראות אישית על צרפת, תרבותה, האמנות ושכיות החמדה שלה, ההיסטוריה, בעיות השעה ומצב היהדות. היא מעבירה את ה-Esprit הצרפתי שהוא ספוג בו מנעוריו על שלל פניו, וכפי שנכתב על תענוגות פרובאנס, "נתקלים בכתיבה נהדרת (...) לא רק שהעברית מלוטשת, מרתקת, מענגת, אלא שגם היא לוכדת בשלמות את הרוח הצרפתית". (נירה רוסו) – וגם, על תענוגות צרפת: "מחבר את הרוח והגשמיות באופן נפלא" (בועז כהן, חופשי-תיירות, 5.5.97).

כתב רומן בצרפתית בשם Mortel Amour.

ביולי 2019, הוענקה לענבר אזרחות צרפתית בזכות פועלו למען תרבות צרפת והיחסים הכלכליים הבינלאומיים.

ענבר הוא בעל תואר מאסטר (2014) מאוניברסיטת פריז 8 בהיסטוריה של ארץ ישראל.

אביטל ענבר היה נשוי לאיה, פסיכולוגית קלינית, ואב לשלושה. לענבר בת בכורה, אילנה, מנישואים קודמים.

==ספרים שכתב==
עטיפת הספר "אווז בנוסח אשכנז"
* מדריכי המסעדות גומיו ישראל 1996, 1997-8, 1999, 2000 עריכה, 2001, 2002-3.
* "התענוגות של צרפת", א. ניר, תל אביב, 1997.
* "התענוגות של פרובאנס", אביטל ענבר, ירושלים, 2000.
* "תענוגות פאריס", הוצאת בבל ב-2003 והוצאת כתר ב-2005.
* "התענוגות של דרום מערב צרפת", כתר, ירושלים, 2005.
* "התענוגות של יינות בורדו", כתר, ירושלים, 2005.
* "אווז בנוסח אשכנז - זכרונות מאלזאס", אביטל ענבר, 2011.
* "תמונות פאריסאיות", ספר אלקטרוני, אביטל ענבר, מאי 2015.
* "אלזאס – מדריך טיולים ליין, אוכל, תרבות ומורשת יהודית", אביטל ענבר, אוגוסט 2015 ("אלזאס" מבוסס על "אווז בנוסח אשכנז", שפרסם בפסח 2011, והוא מעודכן ל-2015).
* "50 התענוגות של פרובאנס", הוצאת שטיינהרט שרב, 2017, וספר דיגיטלי באתר "עברית".
* "רעבים בטוקיו", מנדלי מוכר ספרים ברשת, 2019. ספר מודפס בהוצאת מודן, 2023, ספר דיגיטלי וספר קולי באתר "עברית" ,2023,
* "פאריס של כולנו", ספר דיגיטלי באתר "עברית" ובאתר מנדלי מוכר ספרים ברשת. 2023

==תרגומים – מבחר, מתוך כ-120 כותרים==
* אביב עקרוני, השפעת המהר"ל מפראג על ראשית החסידות (לצרפתית), 1973.
* ז'אק מאסי , הצנחנים נגד הטרור – הקרב על אלג'יר, מערכות, 1975.
* אמיל אז'אר/רומן גארי, כל החיים לפניו, עם עובד, תל אביב, 1977.
* אלבר כהן, סולל, עם עובד, תל אביב, 1978.
* ויקטור הוגו, עלובי החיים, כתר, ירושלים, 1978.
* בוריס ויאן, חרש הלבבות, ספרית פועלים, תל אביב, 1979.
* בוריס ויאן, עוד אירק על קבריכן, ספרית פועלים 1979.
* ה' ג' ולס, מלחמת העולמות (מאנגלית), כתר, ירושלים, 1979.
* פטריק מודיאנו, רחוב החנויות האפלות, עם עובד, תל אביב, 1979.
* אמיל אז'אר/רומן גארי, חרדתו של המלך סלומון, עם עובד, תל אביב, 1980.
* דני דידרו, ז'אק הפטליסט ואדונו, ספרית הפועלים, תל אביב, 1980.
* גוסיני ואודרזו, אסטריקס וקלאופטרה, ד' פלד, תל אביב, 1980.
* אנדרה ז'יד, חסר המוסר, מסדה, ירושלים, 1980.
* פטריק מודיאנו, וילה נוגה, זמורה ביתן מודן, תל אביב, 1980.
* סימון סיניורה, הנוסטלגיה כבר לא מה שהייתה, עם עובד, תל אביב, 1980.
* אנרי-פייר רושה, ז'יל וג'ים, כתר, ירושלים, 1980.
* לאון שווארצנברג, פייר ויאנסון-פונטה, לשנות את המוות, כתר, ירושלים, 1980.
* ז'ול ורן, ילדי רב החובל גרנט, ספרית פועלים, תל אביב, 1981.
* בוריס ויאן, העשב האדום, ספרית פועלים, תל אביב, 1981.
* גוסיני ואודרזו, אסטריקס באולימפיאדה, ד' פלד, תל אביב, 1980.
* גסטון לרו, תעלומת החדר הצהוב, ספרית פועלים, תל אביב, 1981.
* אנדרה נהר, דוד גנז, 1541-1613 וזמנו, ראובן מס, ירושלים, 1982.
* לו דיראן, ז'אראי, ספרית מעריב, תל אביב, 1982.
* אנדרה ז'יד, הסימפוניה הפסטוראלית, כתר, ירושלים, 1982.
* פייר שנדורפר, היה שלום, המלך, ספרית מעריב, תל אביב, 1982.
* סבאסטיאן ז'אפריסו, קיץ קטלני, ספרית מעריב, תל אביב, 1982.
* רומן גארי, עפיפונים, עם עובד, תל אביב, 1983.
* רומן גארי, חייו ומותו של אמיל אז'אר, 1983.
* אלבר כהן, אוכל מסמרים, ספרית פועלים, תל אביב, 1983.
* בלז סנדראר, היד הקטועה, משרד הביטחון – ההוצאה לאור, תל אביב, 1983.
* גרהם גרין, מונסיניור קיחוטה (מאנגלית), ספרית מעריב, תל אביב, 1983.
* אנדרה ז'יד, מרתפי הוטיקן, עם עובד, תל אביב, 1984.
* ז'ול ורן, מסע אל בטן האדמה, ספרית מעריב, תל אביב, 1984.
* כריסטיאן רושפור, שיר לסופי, ספרית מעריב, תל אביב, 1984.
* גי דה מופאסאן, בל-אמי, ספרית מעריב, תל אביב, 1984.
* אנרי טרואיה, צ'כוב, עם עובד, תל אביב, 1984.
* סטפאני, מלפפונים חמוצים עם שוקולדה, ספרית מעריב, תל אביב, 1984.
* אלבר סימונן, אל תגעו בכסף, זמורה ביתן, תל אביב, 1984.
* פייר מאניאן, המפקח בשדה הכמהין, 1984.
* רומן גארי, לאור אישה, ספרית מעריב, תל אביב, 1985.
* כריסטיאן רושפור, מנוחת הלוחם, ספרית מעריב, תל אביב, 1985.
* ז'ול ורן, חמישה שבועות בכדור פורח, ספרית מעריב, תל אביב, 1985.
* ז'ול ורן, מסביב לעולם בשמונים יום, ספרית מעריב, תל אביב, 1985.
* רולאן דורז'לס, צלבי העץ, ספרית מעריב, תל אביב, 1985.
* אליזבת באדנטר, וגם אהבה..., ספרית מעריב, תל אביב, 1985.
* אנדרה ורנה נהר, קורות עם ישראל באור המקרא (חלקי), ראובן מס, ירושלים, 1985.
* רומן גארי, חינוך אירופי, ספרית מעריב, תל אביב, 1986.
* מארגריט דיראס, המאהב, ספרית מעריב, תל אביב, 1986.
* כרים בקראדוני, השלום האבוד, מערכות, תל אביב, 1986.
* וולטר, קאנדיד או האופטימיות, התם; מסדה, גבעתים, 1987.
* פראנסואה טריפו, הסרטים בחיי, מסדה, גבעתים, 1987.
* מארגריט דיראס, הכאב, ספרית מעריב, תל אביב, 1987.
* ויקטור הוגו, בוג-זארגאל, 1987.
* מארסל פאניול, ז'אן דה פלורט, 1987.
* מארסל פאניול, מאנון – מי הגבעות, מסדה, גבעתים, 1987.
* סימון שווארץ-בארט, טי-ז'אן לוריזון, הוצאת שוקן, ירושלים, 1987.
* רמון קנו, היום השביעי של החיים, עם עובד, תל אביב, 1987.
* פרנסואז דולטו, שאלה של אם (עריכה מדעית איה ענבר), 1987.
* ז'ול ורן, מיכאיל סטרוגוב, ספרית מעריב, תל אביב, 1987.
* רומן גארי, כלב לבן, ספרית מעריב, תל אביב, 1988.
* רומן גארי, ליידי ל', ספרית מעריב, תל אביב, 1988.
* מארגריט יורסנאר, היצירה בשחור, זמורה ביתן, תל אביב, 1988.
* מארגריט דיראס, הירושימה אהבתי, ספרית מעריב, תל אביב, 1988.
* אלכסנדר דיומא, שלושת המוסקטרים, זמורה ביתן, תל אביב, 1988.
* אנדרה מאלרו, הכובשים, מסדה, גבעתים, 1988.
* גוסיני, סיפורי ניקולא הקטן, 1988.
* ז'ול ורן, עשרים אלף מיל מתחת לפני-הים, ספרית מעריב, תל אביב, 1990.
* פיליפ דז'יאן, 37,2 מעלות בבוקר – בטי בלו, 1991.
* איסמעיל קאדרה, השנה השחורה, מצעד הכלולות קפא בקרח, ספרית מעריב, תל אביב, 1991.
* טיירנו מוננמבו, בכור היתומים, ספרית מעריב, תל אביב, 2005.
* ז'ורז' סימנון, התלוי מסן-פוליין, חג מולד של מגרה, שבעה צלבים קטנים, הוצאת הקיבוץ המאוחד, בני ברק, 2007.
* ז'ול ורן, מסביב לעולם בשמונים יום, כנרת זמורה ביתן, אור יהודה, 2008
* גי דה מופאסאן, ימי ראשון של בורגני פאריסאי ושלושה סיפורים, 2009.
* רמון ראדיגה, שטן הבשרים, נהר ספרים, 2010.
* פייר לוטי, שלוש גברות בקסבה, נהר ספרים, 2010.
* ז'אן ז'יונו, גבעה, אבן חושן, סדרת נפך, 2010.

==מבחר ביקורות==
===על התרגומים===
* בני ציפר, על "צלבי העץ", הארץ, 6 בספטמבר 1985.
* דר בר-ניר, "התום המפוכח", דבר, 31 ביולי 1987.
* יורם ברונובסקי, "ילד הפלא של ההשכלה", הארץ, 23 בנובמבר 1980.
* קריאל גרדוש (דוש), "הגאלים באים", מעריב, 7 במרץ 1980.
* הדה בושס, "תמונות של ייאוש", "משקפי קריאה", הארץ, 6 במאי 1986.
* מרדכי אבישי, "נשים, ממון, פוליטיקה", מעריב, 21 בדצמבר 1984
* שלמה פפירבלט, "המאהב, הגוף שלי, הראש שלי", ידיעות אחרונות, 1986.
* מיכאל הנדלזלץ, "תחת דגל צרפת", הארץ, 28 ביולי 1987.
* חיים פסח, "הודו-סין אהובתי", במחנה, 11 ביוני 1986.
* ירון לונדון, "מחירו של חטא", 7 בדצמבר 1982.
* ז'יזל ספירו, "כפר באמצע פאריס", הארץ, ספרים, 1987.
* תמר גולן, "כאבו של הזולת – נסבל", הארץ ספרים, 15 ביוני 2006.
* לנה שילוני, "איך להצליח בעיתונות", הארץ, 29 במאי 2008.
* עודד סברדליק, "מפגש טראגי בין שני עולמות", 1986.
* בועז אפלבאום, "דבר זיכרון".
* מאיר שניצר, "פרחה עם ראש".
* שלמה פפירבלט, "מילים יהודיות בצרפתית", ידיעות אחרונות.
* מרדכי אבישי, "גיבורים יהודים בין ריאליה לגרוטסקה", מעריב, 1983.
* דינה פלדות, "הכל כתוב במילון", מעריב.
* עמירה שגב, "מתרגם עם תמלוגים", חדשות 8 ביוני 1988.
* חנה קים, "הקשר הצרפתי – חמישה יוצרים ישראלים קיבלו השבוע את מיסדר האמנויות והספרות", תרבות וספרות, ידיעות אחרונות.
* דליה קרפל, "לא למרסל פרוסט", העיר, 13 בדצמבר 1985.
* אהוד בן עזר, "המתרגם הוט הפראייר של תעשיית הספר העברי – שיחה עם אביטל ענבר", גלובס, 10 בפברואר 1989.
* ירון גולן, "ז'ול ורן ואביטל ענבר – אור בקצה המנהרה?", הארץ.
* אמיר נוימן, "אביטל ענבר (צרפתית): להישאר בחוץ", מונולוג, דבר 19 ביוני 1987.

===על הספרים===
* מני פאר, "התענוגות שלי מתענוגות צרפת", גורמה (את).
* נירה רוסו, "שבחי פרובאנס", מוסף הארץ, 8 ביוני 2000.
* מרדכי חיימוביץ', "שני מבטים בשאטו", מעריב ספרות וספרים, 30 ביוני 2000.
* נירה רוסו, "פרובנס ב'", מוסף הארץ, 21 בספטמבר 2001.
* גבי לוין, "אוהבת את האוהבים", הארץ, מוסף ספרים, 11 ביוני 2003.
* ענת חלפין בריאיון עם אביטל ענבר, "אביטל ענבר, תרבות, תענוגות ופוליטיקה", סיגאר, יולי-אוגוסט 2008.
* ישראל אהרוני, "לאן נעלם ז'אק למלואז", 7 ימים, ידיעות אחרונות 21 במרץ 1997.

==קישורים חיצוניים==
* 
* 
* רות סירקיס, [https://www.sirkis.co.il/post/ספר-חדש-מאת-אביטל-ענבר-רעבים-בטוקיו ספר חדש מאת אביטל ענבר: "רעבים בטוקיו"], מגזין רות סירקיס באינטרנט, 22 ביוני 2019

מכּתביו:
* [http://www.e-mago.co.il/Editor/calt-2635.htm עפיפונים בשמי הגסטרונומיה], באתר אימגו, 8 בינואר 2009
* [http://www.e-mago.co.il/Editor/literature-2445.htm מסביב לעולם בשמונים יום - אחרית-דבר], באתר אימגו, 31 באוגוסט 2008
* [http://www.e-mago.co.il/Editor/chapters-1591.htm חייו ומותו הכפולים של רומן גארי, פרק מספר], באתר אימגו, 26 במרץ 2007
* - פרק מספר
* [http://atmag.co.il/במעלה הבולווארים הגדולים במעלה הבולווארים הגדולים], מבוסס על ספרו של "תענוגות פאריס", מגזין את, 5 בספטמבר 2006
* - פרק מספר
* 
* 
* [http://www.masa.co.il/article/223/בישול-צרפתי%3A-תבנית-נוף-מולדתם/ בישול צרפתי: תבנית נוף מולדתם] , מסע אחר, גיליון 84
* [http://www.masa.co.il/article/3552/אלזאס---דרך-היין/ אלזאס - דרך היין], פורסם בגיליון "מטיילים" 99
* [http://www.masa.co.il/article/359/אלזאס---נוף%2C-טירות-ועבר/ אלזאס - נוף, טירות ועבר], מסע אחר, גיליון 122
* [http://www.masa.co.il/article/72/פריז---אתרים-חדשים/ פריז - אתרים חדשים], מסע אחר, גיליון 111
* [http://www.discoveryt.co.il/home/nartdetails.aspx?mCatID=26817&icID=2471&nartid=19805 בילוי בפרובאנס - צרפת], באתר דיסקברי
* [https://www.masa.co.il/article.php?cid=1384 פרובנס: שלום ותודה על הדגים], מסע אחר, גיליון 72
* [http://www.masa.co.il/article/1384/פרובאנס%3A-אהבות-גלויות-ופינות-נסתרות/ פרובאנס: אהבות גלויות ופינות נסתרות], מסע אחר
* [http://www.masa.co.il/article/641/פרובנס-בעקבות-ואן-גוך/ פרובנס בעקבות ואן גוך], מסע אחר, גיליון 91
* [http://www.masa.co.il/article/528/טירה-חדשה-בצרפת/ טירה חדשה בצרפת], מסע אחר 97
* [http://www.masa.co.il/article/3378/מון-סן-מישל---המקום-היפה-בצרפת/ מון סן מישל - המקום היפה בצרפת], מסע אחר, גיליון 193
* [http://www.masa.co.il/rec.php?cid=1989 האהבה פורחת בפריז], מסע אחר, 23 באוקטובר 2007
* [http://www.masa.co.il/article/2237/הסודות-הכמוסים-של-ארמאניאק/ הסודות הכמוסים של ארמאניאק], מסע אחר, מתוך ספרו "התענוגות של דרום-מערב צרפת"
* [http://www.masa.co.il/article/2287/באסקים-בקצה-צרפת/ באסקים בקצה צרפת], מסע אחר, הכתבה מבוססת על ספרו "התענוגות של דרום-מערב צרפת"
* [https://www.masa.co.il/article.php?cid=528 טירה חדשה בצרפת], פורסם בגיליון "מסע אחר" 97
* [http://www.masa.co.il/article/2369/עמק-הלוט-(א)%2C-דרום-מערב-צרפת/ עמק הלוט (א), דרום מערב צרפת], מסע אחר
* [http://www.masa.co.il/article/2367/עמק-הלוט-(ב')%2C-דרום-מערב-צרפת/ עמק הלוט (ב'), דרום מערב צרפת], מסע אחר
* [http://www.masa.co.il/article/75/אוכל-בפריז%3A-חירות-היצירה/ אוכל בפריז: חירות היצירה], פורסם בגיליון "מסע אחר" 111
* [http://masa.nana10.co.il/Article/Default.asp?ArticleID=71539&sid=63 לא רק צדפות וסופלה], מסע אחר, 9 ביולי 2003
* [http://www.masa.co.il/article/165/שמורת-קמארג%3A-שיר-הלל-לטבע/ דרום צרפת: בשמורת קמארג משמרים את הטבע], מסע אחר, גיליון 102
* [http://www.ima.org.il/Ima/FormStorage/Type3/07-11-20_zman.pdf יומן מסע, זכרונות מאפריקה], זמן הרפואה, גיליון 26, אוקטובר-נובמבר 2007
* [http://www.masa.co.il/article/4632/צרפת%3A-תענוגות-אינטימיים/ צרפת: תענוגות אינטימיים], מסע אחר
* [http://www.masa.co.il/article/4232/אוכל-בנורמנדי-ובריטאני/ אוכל בנורמנדי ובריטאני], מסע אחר
* [http://www.masa.co.il/article/2279/10-פנינים-צרפתיות/ עשר פנינים צרפתיות], מסע אחר
* [http://www.masa.co.il/article/2526/איטליה---שפיות-עם-כוכבי-מישלן/ פרויקט נשים / איטליה - שפיות עם כוכבי מישלן], מסע אחר 180
* [https://web.archive.org/web/20110220123911/http://www.masa.co.il/article/2245/ברצלונה---האוכל-הכי-טוב/ ברצלונה - האוכל הכי טוב], מסע אחר
* [http://www.masa.co.il/article/2255/מונטנגרו---תיירות-אקולוגית/ מונטנגרו - תיירות אקולוגית], מסע אחר
* [http://www.masa.co.il/article/576/שבעת-המופלאים-2/ שבעת המופלאים 2], מסע אחר 66
* [http://tiulim.net/משוט-בלב-פרובאנס-טיול-בין-כפרים-בלי-באג/ פרק מהספר החדש "50 התענוגות של פרובאנס".], יאיר טיולים

==הערות שוליים==

קטגוריה:בוגרי בתי ספר של כל ישראל חברים
קטגוריה:סופרים ישראלים
קטגוריה:מתרגמים ישראלים
קטגוריה:מתרגמים מצרפתית לעברית
קטגוריה:עיתונאים כותבי עברית
קטגוריה:מבקרי מסעדות ישראלים
קטגוריה:מסדר האמנויות והספרות
קטגוריה:ישראלים שנולדו ב-1944